CELEX: 32021D2131
Language: fi
Date: 2021-11-25 00:00:00
Title: Neuvoston päätös (EU) 2021/2131, annettu 25 päivänä marraskuuta 2021, ETA:n sekakomiteassa Euroopan unionin puolesta esitettävästä kannasta ETA-sopimukseen liitetyn, 82 artiklan täytäntöönpanon taloudellisista yksityiskohdista tehdyn pöytäkirjan 32 muuttamiseen (ETA:n kannalta merkityksellinen teksti)

3.12.2021   
               
               
                  FI
               
               
                  Euroopan unionin virallinen lehti
               
               
                  L 432/32
               
            
         NEUVOSTON PÄÄTÖS (EU) 2021/2131,
         annettu 25 päivänä marraskuuta 2021,
         ETA:n sekakomiteassa Euroopan unionin puolesta esitettävästä kannasta ETA-sopimukseen liitetyn, 82 artiklan täytäntöönpanon taloudellisista yksityiskohdista tehdyn pöytäkirjan 32 muuttamiseen
         (ETA:n kannalta merkityksellinen teksti)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 122 artiklan ja 322 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.
                  
               
                     (2)
                  
                  
                     ETA-sopimuksen 98 artiklan mukaisesti Euroopan talousalueen sekakomitea, jäljempänä ’ETA:n sekakomitea’, voi päättää muuttaa muun muassa ETA-sopimukseen liitettyä, 82 artiklan täytäntöönpanoa koskevista taloudellisista yksityiskohdista tehtyä pöytäkirjaa 32, jäljempänä ’pöytäkirjaa 32’.
                  
               
                     (3)
                  
                  
                     Neuvoston asetuksessa (EU) 2020/2094 (3), jolla perustettiin Euroopan unionin elvytysväline, osoitetaan lisää ulkoisia käyttötarkoitukseensa sidottuja tuloja Euroopan parlamentin ja neuvoston asetuksella (EU) 2021/695 (4) perustettuun Horisontti Eurooppa -ohjelmaan ja unionin pelastuspalvelumekanismiin, josta säädetään Euroopan parlamentin ja neuvoston päätöksessä N:o 1313/2013/EU (5). Pöytäkirjassa 32 on aiheellista selventää, että EFTA-valtioiden rahoitusosuuksien laskemisessa käytettävää laskentaperustetta olisi korotettava asetuksen (EU) 2020/2094 3 artiklan 1 kohdan mukaisia ulkoisia käyttötarkoitukseensa sidottuja tuloja vastaavilla määrärahoilla siinä suhteessa kuin EFTA-valtiot osallistuvat kyseiseen ohjelmaan ja kyseiseen mekanismiin.
                  
               
                     (4)
                  
                  
                     Pöytäkirja 32 olisi sen vuoksi muutettava vastaavasti.
                  
               
                     (5)
                  
                  
                     Unionin kannan ETA:n sekakomiteassa olisi sen vuoksi perustuttava ETA:n sekakomitean päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            ETA:n sekakomiteassa unionin puolesta esitettävä kanta ETA-sopimukseen liitetyn, 82 artiklan täytäntöönpanon taloudellisista yksityiskohdista tehdyn pöytäkirjan 32 ehdotettuun muuttamiseen perustuu ETA:n sekakomitean päätösluonnokseen (6).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 25 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               Z. POČIVALŠEK
            
         
         
            (1)  EYVL L 305, 30.11.1994, s. 6.
         
            (2)  EYVL L 1, 3.1.1994, s. 3.
         
            (3)  Neuvoston asetus (EU) 2020/2094, annettu 14 päivänä joulukuuta 2020, Euroopan unionin elpymisvälineen perustamisesta covid-19-kriisin jälkeisen elpymisen tukemiseksi (EUVL L 433I, 22.12.2020, s. 23).
         
            (4)  Euroopan parlamentin ja neuvoston asetus (EU) 2021/695, annettu 28 päivänä huhtikuuta 2021, tutkimuksen ja innovoinnin puiteohjelman ”Horisontti Eurooppa” perustamisesta, sen osallistumista ja tulosten levittämistä koskevien sääntöjen vahvistamisesta sekä asetusten (EU) N:o 1290/2013 ja (EU) N:o 1291/2013 kumoamisesta (EUVL L 170, 12.5.2021, s. 1).
         
            (5)  Euroopan parlamentin ja neuvoston päätös N:o 1313/2013/EU, annettu 17 päivänä joulukuuta 2013, unionin pelastuspalvelumekanismista (EUVL L 347, 20.12.2013, s. 924).
         
            (6)  Ks. asiakirja ST 13509/21 osoitteessa http://register.consilium.europa.eu